Seg yimenza i d-yeffɣen seg yiɣerbazen-a, ad d-nebder A. S. BOULIFA. D asnalsay, maca yefka azal i ufaras n wayen yellan d imawi, aya d ayen i d-yettbanen deg udlis-is Recueil de posie kabyle 1904, yerna-d Une mthode de langue kabyle 1913 mebla idlisen-nniḍen2. S yinadiyen-is d wayen i yura nezmer ad ten-neḥseb seg yimenza ineǧǧṛen abrid i ubeddel d usnerni n tsekla taqbaylit. Deg unnar-a kan n yidles, ladɣa win i yeqqnen ɣer tira d tɣuri ad d-nebder kra n yimyura i iḍefṛen abrid-a n BOULIFA, ɣas ulama ur ssawḍen ara ad d-arun s tutlayt taqbaylit, maca uran s tefransist ayen yellan di tsekla taqbaylit, seg-sen: